Şofer dus în arest după ce a lovit intenţionat cu maşina o căţeluşă
Polițiștii Biroului pentru Protecția Animalelor Hunedoara s-au sesizat din oficiu, joi – 28 martie, cu privire la faptul că un bărbat în vârstă de 39 de ani, din localitatea Santamaria Orlea, a rănit cu intenție un câine din rasa American Stafordshire Terrier (femelă, de 3 ani), lovindu-l cu autoturismul pe care îl conducea.
Joi seara, bărbatul a fost reținut pentru 24 de ore, urmând sa fie prezentat Parchetului de pe lângă Judecătoria Hațeg, cu propuneri corespunzătoare, în cauză fiind întocmit dosar penal sub aspectul comiterii infracțiunii de rănire cu intenție a animalelor, a informat IPJ Hunedoara.